《闻鸠有作喜为晴兆也是日开霁又喜其占之有验》
宋代·舒岳祥

雨久成淫昏，新晴如改过。
渐向东皋耕，还思北窗卧。
昏眼喜天晴，观书惊学大。
流泉出淈泥，轻风不场堁。
归途未须忙，差谷聊避破。
小园迟能来，早茶看落磨。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。